Lisaks sõltub Tallinna linna eelarve otseselt ja suures ulatuses riigipoolsest rahastamisest, mis aga ei ole tänaseks veel kaugeltki teada. Selgitusena võib öelda, et riiklike maksude ja riigi eraldiste osa moodustab üle 75% Tallinna linna  tulubaasist, sh haridusvaldkonna puhul õpetajate palk, koolilõuna toetus, investeeringud haridusasutustele, lasteaedade toetamine jne. Kuna riigieelarve menetlemine Riigikogus ei ole sisuliselt veel alanudki, on eelarve koostamisel mõistlik mitte teha midagi ennatlikult, kuna keskvalitsuse tasandil tehtavad otsused on ennustatamatud.